**CONTRACT DE PRESTARI SERVICII**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

**Servicii privind dirigentia de santier pentru proiectul de investitie *,,Renovare cladire Scoala Gimnaziala George Cosbuc – corp C2"***

**1.Preambul**

În temeiul Legii 98/2016 privind achizițiile publice cu modificările și completările ulterioare și H.G. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, s-a încheiat prezentul contract de prestare de servicii, între:

**MUNICIPIUL PLOIESTI,** cu sediul in Ploiesti, Piata Eroilor nr.1A, cod postal 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin dl. **Mihai-Laurențiu Polițeanu, Primar**, in calitate de **ACHIZITOR**, pe de o parte

si

**…………………..**, cu sediul ……………………., telefon: ………………., email: ……………………, cod fiscal ,……………………., cont ………………….., deschis la Trezoreria …………., reprezentată prin ………….**, având funcţia de……………….**, în calitate de **PRESTATOR,** pe de altă parte, au convenit încheierea prezentului contract

**2. Definiții**

**2.1 În prezentul contract următorii termeni vor fi interpretați astfel:**

1. **Achizitor şi prestator** - părţile contractante, aşa cum sunt acestea numite în prezentul contract;
2. **Act adițional** - document prin care se modifică termenii şi condițiile prezentului *Contract de achiziție publică de servicii*, în condițiile *Legii 98/2016*;
3. **Caiet de Sarcini** - Anexa la *Contract*, care include obiectivele, sarcinile, specificațiile şi caracteristicile *Serviciilor* descrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, metodele şi resursele care urmează să fie utilizate de către *Prestator* şi/sau *Rezultatele* care trebuie realizate/prestate și furnizate de către *Prestator*;
4. **Contract** - prezentul Contract cu titlu oneros, asimilat, potrivit Legii 98/2016, actului administrativ, încheiat în scris, între Achizitor şi Prestator, care are ca obiect prestarea de Servicii și toate Anexe sale;
5. **Documentație de atribuire** - documentație ce cuprinde toate informațiile legate de obiectul contractului de achiziție publică și de procedura de atribuire a acestuia, inclusiv caietul de sarcini;
6. **Documente justificative** - Documente pe baza cărora pot fi efectuate plăţile în cadrul unui contract de finanţare;
7. **Durata contractului** - intervalul de timp în care prezentul contract operează valabil între părți, potrivit legii, ofertei și documentației de atribuire de la data intrării sale în vigoare și până la epuizarea convențională sau legală a oricărui efect pe care îl produce, inclusiv eventualele pretenții fondate pe clauzele sale;
8. **Durata de prestare a serviciilor** - intervalul de timp in care prestatorul presteaza serviciile pe care le presupune indeplinirea contractului, astfel cum acestea sunt prevazute in caietul de sarcini și in contract, inclusiv operatiunile preliminare si finale previzibile si imprevizibile, cu exceptia cazurilor de forta majoră, începand cu data ordinului de incepere;
9. **Forța majora** - eveniment independent de controlul *Părților*, care nu se datorează greșelii sau vinei acestora, care nu putea fi prevăzut în momentul încheierii *Contractului* și care face imposibilă îndeplinirea obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul *Părților* și care nu ar putea fi evitate prin luarea măsurilor corespunzătoare de diligență;
10. **Ofertă**- actul juridic prin care *Prestatorul* și-a manifestat voința de a se angaja, din punct de vedere juridic, în acest *Contract* de achiziție publică de *Servicii* și cuprinde *Propunerea Financiară*, *Propunerea Tehnică* precum și alte documente care au fost menționate în *Documentația de Atribuire*, prin care *Prestatorul* și-a manifestat voința de a se angaja din punct de vedere juridic în *Contract*;
11. **Penalitate contractuală** - despăgubirea stabilită în contractul de prestări servicii ca fiind plătibilă de către una din părțile contractante către cealaltă parte, în caz de neîndeplinire, sau îndeplinire necorespunzătoare sau cu întârziere a obligațiilor din contract (majorări de întârziere și/sau daune-interese).
12. **Preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
13. **Propunerea tehnică** - document al ofertei elaborat pe baza cerințelor din caietul de sarcini, stabilite de autoritatea contractantă ;
14. **Propunerea financiară** - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale ;
15. **Rezilierea contractului** - se intelege desfiintarea pe viitor a contractului de servicii, fara ca aceasta sa aduca atingere prestatiilor succesive care au fost facute anterior rezilierii;
16. **Servicii** - orice activități şi *Rezultatul* / *Rezultatele* acestora care vor fi prestate de către *Prestator* în baza *Contractului de Servicii*, inclusiv toate activitățile care necesită exercitarea unui rol de *Prestator* în cadrul sau în legătură cu acest *Contract*;
17. **Standarde/conditii tehnice de calitate** - cerințele profesionale legate de calitatea *Rezultatului* prestării *Serviciilor* și de calitatea activității de prestare a serviciului care ar fi respectate de către orice *Prestator* diligent care posedă cunoștințele și experiența unui expert care prestează servicii similare și pe care *Prestatorul* este obligat să le respecte în prestarea tuturor *Serviciilor* incluse în prezentul *Contract*;
18. **Zi** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. Interpretare**

**3.1.** Toate documentele contractului, precum şi întreaga corespondenţă purtată în legătură cu contractul între Achizitor și Prestator vor fi scrise în limba română, iar contractul va fi redactat şi interpretat în limba română.

**3.2.** Dacă un document al contractului sau corespondenţă în legătură cu acesta sunt redactate în altă limbă decât limba română, traducerea acestora în limba română va avea prioritate în orice problemă legată de interpretare. Partea care emite astfel de documente sau corespondenţă, va suporta riscul şi costurile traducerii acestora în limba română.

**3.3** În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

**3.4.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.5.** Contractul constituie întreaga şi singura înţelegere între Părţi cu privire la obiectul acestuia şi exclude orice alte comunicări, negocieri sau înţelegeri scrise sau verbale între Părţi realizate înaintea încheierii contractului.

**3.6.** Niciun amendament sau altă derogare de la contract nu va avea efect decât dacă este consemnată în scris, datată, se referă expres la contract şi este semnată de reprezentanţii legali ai Părţilor.

**3.7.** Dacă oricare dintre clauzele contractului este nulă, anulată, interzisă de lege, inaplicabilă, aceste împrejurări nu vor afecta validitatea şi efectele oricărei alte clauze din contract.

**3.8** Inacţiunea, întârzierea, toleranţa manifestate de una dintre Părţi în punerea în aplicare a clauzelor contractului sau acordarea de amânări sau înlesniri către cealaltă parte, nu afectează sau restrâng drepturile acelei părţi rezultate din contract, renunţarea la un drept neputând fi prezumată în nici o situaţie.

***Clauze obligatorii***

**4. *Obiectul principal al contractului***

4.1 - Prestatorul se obligă să presteze *Servicii privind dirigentia de santier pentru proiectul de investitie ,,Renovare cladire Scoala Gimnaziala George Cosbuc – corp C2"*, in conformitate cu obligaţiile asumate prin prezentul contract si cu cerintele Caietului de sarcini.

4.2 - Achizitorul se obligă să plătească preţul convenit în prezentul contract pentru serviciile prestate.

**5. *Preţul contractului***

5.1. - Achizitorul se obligă să plătească prestatorului preţul convenit pentru îndeplinirea contractului de servicii, in termenul prevazut in contract.

5.2. - Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de **………………………… lei fara T.V.A**., la care se adauga valoarea TVA …………….. lei.

**6. *Durata contractului***

6.1 - Contractul produce efecte de la data inregistrarii la autoritatea contractanta, dupa semnarea acestuia de catre ambele parti si constituirea garantiei de buna executie, pana la data efectuarii receptiei finale, fara obiectiuni a lucrarilor executate, incluzand perioada de garantie a lucrarilor.

6.2 - Termenul de prestare a serviciilor de dirigentie de santier se coreleaza cu cel de executie a contractului de lucrari pentru care se achizitioneaza aceste servicii, astfel incat prestatorul sa-si poata indeplini obligatiile asumate si in perioada de pregatire a investitiei.

6.3 – In eventualitatea prelungirii contractului de execuţie a lucrarilor, contractul privind prestarea serviciilor de dirigenţie de şantier se va prelungi automat fără ca prestatorul de servicii să poată solicita plăţi suplimentare.

6.4 - Pentru serviciul de dirigenție de santier pe durata de garantie a lucrărilor, prestatorul nu va percepe autoritații contractante nici un fel de costuri.

**7. *Executarea contractului***

7.1 – Executarea contractului începe dupa primirea ordinului de incepere din partea achizitorului care va fi coroborata cu ordinul de incepere a lucrarilor de executie a obiectivului, astfel incat prestatorul sa-si poata indeplini obligatiile asumate si in perioada pregatire a investitiei.

7.2 -Termenul de prestare a serviciilor este in concordanta cu termenul de executie, respectiv perioada de garantie acordata lucrarilor.

**8. *Documentele contractului***

8.1 - Documentele contractului sunt:

a) caietul de sarcini

b) propunerea tehnica

c) propunerea financiara

d) garantia de buna executie

e) acte aditionale, daca exista

**9. *Obligaţiile principale ale prestatorului***

9.1- (1) - Prestatorul se obligă să presteze serviciile care fac obiectul prezentul contract în

perioada/perioadele convenite şi în conformitate cu prevederile caietului de sarcini si obligaţiile asumate prin propunerea tehnica, anexa la contract.

(2) – In cazul in care, pe parcursul derularii contractului, se constata ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

(3) – Prestatorul va avea responsabilitatea asigurării unei colaborări eficiente între toți factorii decizionali implicați în execuția contractului: Autoritate Contractantă, Antreprenor, Proiectant, Inspectoratul în Construcții, etc. Pe toată perioada derulării Contractului de servicii Prestatorul se va asigura de respectarea prevederilor Legii nr. 10/1995 privind calitatea în construcții republicată, cu completările și modificările ulterioare, oferind Autorității Contractante și echipei de implementare a proiectului asistență tehnică din punct de vedere administrativ (predare amplasament, vizite în șantier, participare la faze determinante, verificarea lucrărilor ce devin ascunse, recepția la terminarea lucrărilor, etc.); tehnic (respectarea proiectului în ceea ce privește tehnologia de lucru, calitatea lucrărilor, a materialelor, încadrarea în graficul de lucru, etc.) și financiar (certificarea plăților funcție de progresul lucrărilor).

(4) Prestatorul va avea nevoie de avizul prealabil al Autorității Contractante pentru aprobarea oricărei optimizări / adaptări a Contractului de lucrări. Prestatorul va avea responsabilitatea organizării întâlnirilor de progres saptamanale/lunare (și/sau ori de câte ori este nevoie în timpul execuției lucrărilor) cu Autoritatea Contractantă, Antreprenorul, reprezentanții Proiectantului și al furnizorului de servicii de Asistență tehnică din partea Proiectantului, a prezentării situației fizice și financiare la zi a derulării contractului și a eventualelor probleme identificate. Toate discutiile purtate cu ocazia intalnirilor de progres vor fi consemnate de prestator in procesul-verbal/minuta de intalnire, urmand a fi semnat/semnata de catre toti participantii, la finalul intalnirii.

(5) - **Obligatiile si raspunderile principale ale presatorului sunt:**

***a) In perioada de pregatire a investitiei***

1.verifică existenţa autorizaţiei de construire, precum şi îndeplinirea condiţiilor legale cu privire la încadrarea în termenul de valabilitate;

2.verifică concordanţa dintre prevederile autorizaţiei de construire, certificatului de urbanism, avizelor, acordurilor şi ale proiectului;

3.studiază proiectul, caietele de sarcini, tehnologiile şi procedurile prevăzute pentru realizarea construcţiilor;

4.verifică existenţa tuturor pieselor scrise şi desenate din proiect, inclusiv existenţa studiilor solicitate prin certificatul de urbanism sau prin avize şi concordanţa dintre prevederile acestora;

5.verifică existenţa expertizei tehnice în cazul lucrărilor de intervenţii asupra construcţiilor;

6.verifică respectarea reglementărilor cu privire la verificarea proiectelor de către verificatori de proiecte atestaţi şi însuşirea acestora de către expertul tehnic atestat, acolo unde este cazul;

7.verifică dacă este precizată în proiect categoria de importanţă a construcţiei;

8.verifică existenţa în proiect a programelor de faze determinante;  
9.verifică existenţa proiectului sau a procedurilor de urmărire specială a comportării în exploatare a construcţiilor, dacă aceasta va fi instituită;

10.preiau amplasamentul şi reperele de nivelment şi le predau executantului, libere de orice sarcină;

11.participă, împreună cu proiectantul şi cu executantul, la trasarea generală a construcţiei şi la stabilirea bornelor de reper;

12.predau către executant terenul rezervat pentru organizarea de şantier;

13.verifică existenţa "Planului calităţii" şi a procedurilor/instrucţiunilor tehnice pentru lucrarea respectivă;

14.verifică existenţa anunţului de începere a lucrărilor la emitentul autorizaţiei şi la I.S.C.;  
15.verifică existenţa panoului de identificare a investiţiei, dacă acesta corespunde prevederilor legale şi dacă este amplasat la loc vizibil;

***b) Responsabilitatile Prestatorului în perioada de execuție a lucrărilor***

În perioada de execuție a lucrărilor, serviciile furnizate de Prestator vor include:

1.urmăresc realizarea construcţiei în conformitate cu prevederile autorizaţiei de construire, ale proiectelor, caietelor de sarcini şi ale reglementărilor tehnice în vigoare;

2.verifică existenţa documentelor de certificare a calităţii produselor pentru construcţii, respectiv corespondenţa calităţii acestora cu prevederile cuprinse în proiecte;

3.interzic utilizarea produselor pentru construcţii fără certificate de conformitate, declaraţii de conformitate sau agrement tehnic;

4.interzic utilizarea de procedee şi echipamente noi, neagrementate tehnic sau cu agremente tehnice la care avizul tehnic a expirat;

5.verifică respectarea tehnologiilor de execuţie, aplicarea corectă a acestora în vederea asigurării nivelului calitativ prevăzut în documentaţia tehnică şi în reglementările tehnice;

6.verifică respectarea "Planului calităţii", a procedurilor şi instrucţiunilor tehnice pentru lucrarea respectivă;

7.interzic executarea de lucrări de către personal necalificat si neautorizat;

8.participă la verificarea lucrărilor ajunse în faze determinante;

9.efectuează verificările prevăzute în reglementările tehnice, semnează şi ştampilează documentele întocmite ca urmare a verificărilor, respectiv procese-verbale în faze determinante, procese-verbale de recepţie calitativă a lucrărilor ce devin ascunse etc.;

10.asistă la prelevarea de probe de la locul de punere în operă;

11.transmit către proiectant, prin intermediul investitorului, sesizările proprii sau ale participanţilor la realizarea construcţiei privind neconformităţile constatate pe parcursul execuţiei;

12.informează operativ investitorul privind deficienţele calitative constatate, în vederea dispunerii de măsuri şi, după caz, propun oprirea lucrărilor;

13.urmăresc respectarea de către executant a dispoziţiilor şi/sau a măsurilor dispuse de proiectant/de organele abilitate;

14.verifică, în calitate de reprezentant al beneficiarului, respectarea prevederilor legale în cazul schimbării soluţiilor tehnice pe parcursul execuţiei lucrărilor;

15.anunţă I.S.C. privind oprirea/sistarea executării lucrărilor de către investitor/beneficiar pentru o perioadă mai mare de timp, exceptând perioada de timp friguros, şi verifică punerea în siguranţă a construcţiei, conform proiectului;

16.anunţă I.S.C. privind reluarea lucrărilor la investiţiile la care a fost oprită/sistată executarea lucrărilor de către investitor/benefici ar pentru o perioadă mai mare de timp, exceptând perioada de timp friguros;

17.preiau documentele de la constructor şi proiectant şi completează cartea tehnică a construcţiei cu toate documentele prevăzute de reglementările legale;

18.urmăresc dezafectarea lucrărilor de organizare de şantier şi predau terenul deţinătorului acestuia.

***c) Responsabilitățile Prestatorului la recepția la terminarea lucrărilor***

1.asigură secretariatul comisiei de recepţie la terminarea lucrărilor şi întocmesc actele de recepţie;

2.participa la receptia lucrarilor, pune la dispozitia membrilor comisiei de receptie documentele doveditoare ale activitatii de urmarire si asigurare a calitatii pe timpul derularii executiei lucrarilor, documentatiile tehnice elaborate de Proiectant puse la dispozitia Constructorului, alte documente si documentatii elaborate conform legislatiei in vigoare;

3.urmăresc soluţionarea obiecţiilor cuprinse în anexele la procesul-verbal de recepţie la terminarea lucrărilor şi îndeplinirea recomandărilor comisiei de recepţie;

4.preda către investitor actele de recepţie şi cartea tehnică a construcţiei după transmiterea executantului a solicitarii de convocare a comisiei de receptie pentru efectuarea receptiei la terminarea lucrarilor.

***d) Responsabilitățile Prestatorului în perioada de garantie acordata lucrarilor de catre Prestator și pana la recepția finală, constand in:***

1. urmarirea rezolvarii remedierilor cuprinse in anexa procesului verbal la terminarea lucrarilor;

2. notificarea executantului cu privire la deficientele aparute in perioada de garantie, care trebuie remediate pe cheltuiala acestuia daca se datoreaza nerespectarii clauzelor contractuale;

3. notificarea Autoritatii Contractante in legatura cu indeplinirea conditiilor contractuale de eliberare a garantiilor executantului;

**e) Alte obligatii si raspunderi ale prestatorului:**

1. asumarea tuturor sarcinilor privind asistenta/supravegherea tehnica a executiei lucrarilor;

2. verifica asigurarea pe santier a personalului corespunzator pentru executia in bune conditii a lucrarilor;

3. verifica si inainteaza spre aprobare beneficiarului graficul detaliat de executie a lucrarilor si sesizeaza beneficiarului orice intarziere aparuta in timpul executiei lucrarilor;

4. participa la sedintele organizate de beneficiar pentru a discuta evolutia lucrarilor (trecerea in revista a stadiului lucrarilor, a graficelor de lucrari, etc.);

5. urmarirea realizarii lucrarilor din punct de vedere tehnic si economic, pe tot parcursul executiei acestora si admiterea la plata numai a lucrarilor corespunzatoare cantitativ si calitativ;

6. verificarea situatiilor de lucrari din punct de vedere al corespondentei intre articolele si preturile unitare acceptate de autoritatea contractanta si cele prezentate de executant;

7. se asigura ca situatiile de lucrari vor fi prezentate insotite de atasamantele aferente;

8. vizeaza facturile aferente situatiilor de lucrari, in vederea decontarii acestora;

9. transmiterea catre Autoritatea Contractanta a propunerilor pentru solutionarea sesizarilor proprii, precum si ale altor participanti la realizarea obiectivului, privind neconformitatile si neconcordantele aparute pe parcursul executiei;

10. dispunerea opririi executiei, desfacerea sau, dupa caz, refacerea lucrarilor executate necorespunzator de catre executant;

11. verificarea respectarii prevederilor legale cu privire la cerintele stabilite prin Legea nr. 10/1995 privind calitatea in constructii, cu modificarile ulterioare;

12. urmarirea respectarii de catre executant a masurilor dispuse de organele abilitate;

13. predarea catre Autoritatea Contractanta a documentelor intocmite in timpul executiei verificate si vizate din punct de vedere cantitativ si calitativ (situatii de lucrari, facturi, etc), dupa caz, a facturilor doveditoare pentru materiale puse in opera;

14. verificarea incadrarii in termenele de contract si a ordinelor de incepere lucrari.

15. aducerea la cunostinta Autoritatii Contractante in vederea aprobarii a oricaror modificari de cantitati observate pe timpul derularii lucrarilor;

16. facilitarea comunicarii intre executant si detinatorii de utilitati si prestatorii servicii, precum si cu alti proprietari care sunt afectati de executia lucrarilor.

(6) Obligatiile mentionate mai sus nu sunt limitative, dirigintii de santier putand participa in calitate de reprezentant al beneficiarului in toate fazele, in limitele atributiilor stabilite prin reglementarile in vigoare. Dirigintii de santier vor raspunde in conditiile legii in cazul neducerii la indeplinire a obligatiilor mentionate anterior, precum si in cazul neasigurarii din culpa lor a realizarii nivelului calitativ si cantitativ al lucrarilor de reparatii curente, prevazute in caietele de sarcini, in reglementarile tehnice in vigoare.

9.2 - Pe toata durata de derulare a contractului, prestatorul va lua toate masurile necesare pentru a preveni orice situație de natura sa compromită realizarea cu imparțialitate si obiectivitate a activităților contractuale. Prestatorul se va asigura si va urmări ca oricare din membrii echipei sale sa cunoască foarte bine si sa înțeleagă cerințele, scopul si obiectivele contractului.

9.3 - Prestatorul va prezenta experții care vor lucra in cadrul contractului in funcție de profilurile identificate, in sensul ca aceștia trebuie sa corespunda cu activitățile specifice pe întreaga perioada de derulare a activităților. In cazurile in care înlocuirea unui expert este necesara, prestatorul are obligația de a propune achizitorului spre aprobare, ca înlocuitor, un expert care are cel puțin aceleași aptitudini, calificări si același nivel de experiența profesionala ca expertul înlocuit, in termen de maxim 5 zile de la intervenția situației care necesita înlocuirea expertului respectiv.

9.4 - In timpul perioadei de prestare a activității de supervizare a execuției lucrărilor (inclusiv perioada de garanție), prestatorul va fi prezent în permanență (în intervalele orare în care executantul desfășoară activități) pe șantier. De asemenea, se solicită și prezența sa regulată la sediul achizitorului, pentru a participa la întâlniri și pentru a asigura asistență de specialitate beneficiarului în relațiile cu organele de control și cu alți factori implicați.

9.5 – (1) Prestatorul are obligația de a întocmi livrabile, respectiv rapoartele legate de derularea contractului de servicii privind dirigenția de șantier, in limba romana, intocmite atat pe suport electronic (1 exemplar), cat si pe suport de hartie (1 exemplar), astfel:

1. Raport de început transmis Autorități Contractante în maximum 15 zile de la data de începere a serviciilor,

2. Raport lunar de progres și ori de câte ori solicită Autoritatea Contractantă pentru efectuarea rambursărilor,

3. Referatul Dirigintelui de Santier la terminarea lucrărilor,

4. Raportul final prezentat Autorității Contractante înainte de recepția finală a lucrărilor,

5. Rapoarte speciale cu privire la orice problemă majoră apărută pe perioada implementării contractului și solicitate de Autoritatea Contractantă,

(2) Cartea tehnică a construcției va fi prezentată într-un exemplar original, opisat și numerotat precum și un exemplar scanat.

9.6 - Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, *şi*

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10. *Obligaţiile principale ale achizitorului***

10.1 - Achizitorul se obligă să recepţioneze serviciile prestate în termenul convenit.

10.2 - Plata serviciilor de dirigentie de santier se va realiza esalonat conform situatiilor de lucrari emise de catre executant.

10.3 – (1) Plățile care urmează a fi realizate în cadrul contractului vor respecta mecanismul de plati al P.N.R.R. si se vor face numai după emiterea facturii, transmiterea prin sistemul electronic RO e-Factura, ca urmare a acceptării la plată de către Achizitor a situațiilor de lucrări aferente contractului, în condițiile Caietului de sarcini. În baza Legii 139 din 17 mai 2022 pentru aprobarea Ordonanței de urgență a Guvernului nr. 120/2021, este obligatorie emiterea facturii electronice și transmiterea acesteia prin sistemul național privind factura electronică RO e-Factura în format .xml, cu respectarea condițiilor impuse de legislația în vigoare. Plata în favoarea contractantului se va efectua în contul de trezorerie precizat de prestator și menționat pe factură, în termen de 5 zile lucrătoare de la virarea sumelor aferente cererilor de transfer de către Ministerul Dezvoltării, Lucrărilor Publice și Administrației, conform HG nr.209/14.02.2022, în urma parcurgerii următoarelor etape:

1. Executantul transmite factura prin sistemul electronic RO e-Factura.

2. Achizitorul (Beneficiarul fondurilor din PNRR) transmite solicitarea pentru întocmirea Cererii de transfer, însoțită de factura executantului și documentele justificative suport către Ministerul Dezvoltării, Lucrărilor Publice și Administrației.

3. După depunerea Cererii de transfer, cheltuielile cuprinse în Cererea de transfer se verifică și se autorizează conform instrucțiunilor și procedurilor operaționale specifice de lucru emise de Ministerul Dezvoltării, Lucrărilor Publice și Administrației.

4. Pentru depunerea de documente adiționale sau clarificări solicitate de Ministerul Dezvoltării, Lucrărilor Publice și Administrației se vor respecta prevederile instrucțiunilor și procedurilor operaționale specifice de lucru emise de Ministerul Dezvoltării , Lucrărilor Publice și Administrației;

5. Plata sumelor aprobate aferente Cererilor de transfer autorizate se efectuează de către Ministerul Dezvoltării , Lucrărilor Publice și Administrației în conturile dedicate Proiectului.

(2) Nu se acceptă plata în avans, conform HG 264/2003 modificată şi completată.

(3) Pentru cheltuielie neeligibile, plătibile din bugetul local, Achizitorul are obligația de a efectua plăți către Executant în termen de maxim 30 zile de la data înregistrării facturilor de către Executant prin sistemul electronic RO e\_Factura.

(4) Facturile vor fi însoțite de situațiile de lucrări acceptate la plata de către Achizitor. Astfel, facturile vor fi emise numai după acceptarea de către Achizitor a situațiilor de lucrări. In cazul în care există obiecțiuni, situația de lucrări/situațiile de lucrări se va/se vor returna Executantului. Achizitorul va avea 7 zile pentru verificarea situației de lucrări /situațiilor de lucrări redepuse de către Executant.

(5) Platile se vor efectua in contul deschis la Directia de Trezorerie a Statului in baza facturilor insotite de situatiile de lucrari / rapoartele de activitate intocmite si predate Beneficiarului cu Proces verbal de predare-primire, avand in vedere respectarea prevederilor Legii 72/2013.

(6) Rapoartele de activitate trebuie sa contina detalierea activitatilor efectuate in perioada facturata si vor fi in conformitate cu prevederile Contractului de finantare.

(7) Se vor respecta prevederile privind mecanismul de plati al Planului National de Redresare si Rezilienta.

**11. *Sancţiuni pentru neindeplinirea culpabilă a obligaţiilor***

11.1 – (1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din contract, pentru fiecare zi de intarziere.

(2) In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 - În cazul în care achizitorul nu onorează facturile în termenul prevazut de art. 10.3, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

11.3 – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.3, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.5 - *Pact comisoriu*: Neexecutarea sau executarea necorespunzatoare a obligaţiilor asumate prin prezentul contract de către una dintre părţi, respectiv de către prestator a obligaţiilor principale prevazute la art. 9, iar de către achizitor a obligaţiilor prevazute la art. 10, dă dreptul celeilalte părţi de a considera contractul de plin drept reziliat, fără judecată, fără punerea în întarziere şi fără îndeplinirea altor formalităţi prealabile, precum şi de a pretinde plata de daune-interese in cuantum de 20% din pretul contractului.

***Clauze specifice***

***12. Garanţia de bună execuţie a contractului***

12.1 **- (1) Prestatorul se obligă să constituie garanţia de bună execuţie a contractului în cuantum de 10 % din valoarea, fara TVA, a contractului, pentru perioada de derulare a contractului.**

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din Legea nr. 98/2016 privind achiziţiile publice, actualizata, coroborat cu art.39 - 40 din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.11.5.

12.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (2).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.4 – Autoritatea contractanta are obligatia de a restitui valoarea garanţiei de bună execuţie în termen de 14 zile de la data indeplinirii de catre prestator a tuturor obligaţiilor contractului de servicii, dacă nu a ridicat până la acea dată pretenţii asupra ei.

**13*. Alte resposabilităţi ale prestatorului***

13.1 - (1) Prestatorul are obligaţia de a executa serviciile prevăzute în contract cu

profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 – Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a prestat serviciul (conform art. 319 alin.16 Cod Fiscal).

**14. *Alte responsabilităţi ale achizitorului***

14.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

**15*. Recepţie şi verificări***

15.1 – (1) Achizitorul prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

(2) Receptia serviciilor prestate de contractant, inclusiv a livrabilelor predate de acesta se face pe paza de proces verbal de receptie.

**16*. Incepere, finalizare, întârzieri, sistare***

16.1- (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adaugă la preţul  
contractului.

16.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) In cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3 - Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

16.4 - In afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

**17. *Ajustarea preţului contractului***

17.1 - Pentru serviciile prestate, plătile datorate de achizitor prestatorului sunt cele declarate în propunerea financiară, anexă la contract.

17.2 - Pretul contractului este ferm si nu se ajusteaza.

**18. *Amendamente***

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, conform legii.

18.2 - Toate documentele realizate în cadrul contractului de servicii*,* sunt proprietatea exclusivă a Autoritatii Contractante şi nu pot fi utilizate de către Prestator şi/sau terţi.

**19. *Subcontractanţi***

19.1 - Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

19.5 – Prestatorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile si completarile ulterioare.

19.6 – Pe parcursul derularii contractului, prestaorul are dreptul de a inlocui subcontractantii, sau de a introduce noi subcontractanti cu acordul autoritatii contractante, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19.7 – Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depusa de catre contractant la oferta, aferenta activitatii supuse subcontractarii.

19.8 – Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.9 – Contractele prezentate conform punctului 19.8 vor fi in concordanta cu oferta si vor fi anexa la prezentul contract.

19.10 – Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv autoritatea contractanta, executant si subcontracatant, sau de autoritatea contractanta si subcontractant atunci cand, in mod nejustificat, executantul blocheaza confirmarea obligatiilor asumate de subcontractant.

19.11 – Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

19.12 – Dispozitiile prevazute la art. 19.10 si art. 19.11 nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

19.13 - Subcontractantul/subcontractantii au obligatia elaborarii planului/planurilor proprii de securitate si sanatate in munca in cel mult 30 de zile de la data incheierii contractului cu executantul.

***20. Obligatiile tertului sustinator***

20.1 - In cazul in care prestatorul intampina dificultati, sau este in imposibilitatea derularii contractului pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale, prin implicarea directa pentru acea parte a contractului pentru care prestatorul a primit susutinere din partea tertului sustinator.

20.2 - Achizitorul va urmari orice pretentie la daune pe care prestatorul ar putea sa o aiba impotriva tertului sustinator, pentru nerespectarea obligatiilor asumate prin angajamentul ferm de sustinere.

20.3 - In cazul in care pe perioada derularii contractului va fi necesara interventia tertului sustinator, aceasta se va face prin Act aditional semnat intre autoritatea contractanta, tertul sustinator si prestator. Dupa incheierea Actului aditional, termenul de mobilizare a tuturor resurselor in vederea ducerii la indeplinire a contractului este de maxim 5 zile lucratoare de la data semnarii Actului aditional.

20.4 - Tertul sustinator a raspunde pentru prejudiciile cauzate achizitorului, ca urmare a nerespectarii obligatiilor prevazute in angajamentul ferm de sustinere, achizitorul avand posibilitatea de actiune directa impotriva tertului sustinator.

**21. *Cesiunea***

21.1 – Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

**22. *Forţa majoră***

22.1 - Forţa majoră este constatată de o autoritate competentă.

22.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 - Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

22.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5 - Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

***23. Incetarea contractului***

**23.1.** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

**23.2.** Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

1. Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;
2. contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;
3. în cazul modificării contractului în alte condiţii decât cele prevăzute de prevederile legale în vigoare.

**24. *Soluţionarea litigiilor***

24.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

**25. *Limba care guvernează contractul***

25.1 - Limba care guvernează contractul este limba română.

**26. *Comunicări***

26.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, in limba romana.

(2) Orice document scris trebuie înregistrat atât în momentul transmiterii cât şi în momentul primirii.

26.2 -Comunicările între părţi se pot face şi prin telefon, email, cu  
condiţia confirmării în scris a primirii comunicării.

**27*. Legea aplicabilă contractului***

27.1 - Contractul va fi interpretat conform legilor din România.

Părţile au înţeles să încheie prezentul contract astazi........................, în doua exemplare, câte unul pentru fiecare parte.

**ACHIZITOR, PRESTATOR,**